ЗАПИСНИК СА САСТАНКА ПОВОДОМ ИЗМЕНА И ДОПУНА ПОСЕБНОГ КОЛЕКТИВНОГ УГОВОРА ЗА ДРЖАВНЕ ОРГАНЕ
Дана17.јуна 2021. Године са почетком у 12:00 часова у Министарству државне управе и локалне самоуправе одржан је састанак поводом предлога за измене и допуне Посебног колективног уговора за државне органе.
Састанку су присуствовали:
Представници Mинистарства државне управе и локалне самоуправе: Ивана Савићевић, помоћник министра, Ивана Милинковић шеф Одсека за систем радних односа, Гордана Пођанин, шеф Одсека за плате и каталогизацију радних места, Јелена Љубинковић руководилац Групе за радне односе, Марија Пилиповић, Вијолета Пајић, Ивана Грубјешићи Давид Велагић;
Представници Министарства правде: Виолета Пешићи, Љиљана Станковић;
Представник Министарства за рад, запошљавање, борачка и социјална питања: Драган Матовић;
Представница Министарства финансија:ДуњаТепавац;
Представници Синдиката  правосуђаСрбије: Слађанка Милошевић, председница и ЗвонкоТомашевић.
Представници Синдиката организација правoсудних органа Србије (СОПОС):Милош Судимац, Драгана Мирковић и Нела Ђорђевић
Представници Синдиката управе Србије: Јелена, Арбутинаи Дијана Константиновић.
На почетку састанка председница Синдиката правосуђа је доставила овом министарству доказ о репрезентативности Војног синдиката Србије, у делатности под називом Послови одбране на територији Републике Србије, утврђеној Решењем министра за рад, запошљавање, борачка и социјална питања и обавестила представнике Владе РС да им се наведени синдикат обратио да узме учешће у преговорима за закључивање Уговора. Сматра да синдикати немају ништа против, да овај синдикат који има утврђену репрезентативност на нивоу Републике Србије, учествује у даљим преговорима.
Поводом наведеног, договорено је да МДУЛС пошаље Министарству одбране позив за учешће у преговорима, с обзиром на члан 8. Закона о војсци Србије,(да се на права и дужности професионалних војних лица и војних службеника, као и намештеника,  који нису уређени овим или посебним законом или другим прописом примењују се прописи о државним службеницима, односно намештеницима општи прописи о раду и посебан колективни уговор за државне органе), а да представници Синдиката правосуђа траже одВојног синдиката Србије њихове предлоге за измене и допуне Уговоракако би се упознали са њиховом предлозима.
Репрезентативни синдикати су обавештени да је данасу МДУЛС-у одржан састанак сапредставницима Гранског синдиката управе, правосуђа, одбране и полиције „Независност“ који су изнели захтев за измене и допуне Уговора.
Састанак је настављен разматрањем предлогазаизмене и допунеУговора.
У вези члана 12. став 1. тачка 2) који се односи на мерила за утврђивање годишњег одмора  по основу рада, Синдикат правосуђа је предложио да се увећа број дана за годишњи одмор запосленима који на радном месту са повећаним ризиком са 3 радна дана 5 радних дана. Поводом наведеног, а имајући у виду да се предлог односи пре свега на запослене у Управи за извршење кривичних санкција, потребно је да се Министарство правде изјасни због организације рада.
У вези члана 12. став 1. тачка 4) Синдикат управе Србије је дао предлог да се повећа број дана по основу стручне спреме, односно сложености послова, овлашћења и одговорности државним службеницимаи намештеницима са средњом стручном спремом са 1 радног дана на 3 радна дана, како је то предвиђено у Посебном колективном уговору за запослене у јединицама локалне самоуправе. Поред тога, дат је и предлогда за све запослене са високом стручном спремом, укључујући и намештенике са високом стручном спремом број дана годишњег одмора по том основу - буде 5 радних дана. С тим у вези затражено је да Синдикат прецизно формулише свој захтев у члану 12. став 1. тачка 4) ПКУ. 
У вези са чланом 33а ПКУ синдикати су против предлога за измене овог члана, а као разлог наводе да тренутно јако мали број запослених користи ову накнаду, да је епидемија под контролом, да је велики број запослених вакцинисан, да постоји одређен број запослених који не могу да вакцинишу а спорно је да ће лекари издавати потврде за лица која из здравствених разлога не могу да се вакцинишу.С тим у вези указано је да је МДУЛС остварио непосредњу сарадњу са Министарством здравља и дапотврђено да није било притужби грађана у вези издавања потврда да лице не може да се вакцинише из здравствених разлога, ту потврду је дужан да изда изабрани лекар и с тим у вези лице пошааље на додатне специјалистичке прегледе и на основу тога изда потврду.Представници синдиката су остали при свом ставу да су против измена у овом члану и сагласни су да од овог става могу одступити само у случају да се проценат накнаде плате по основу привремене спречености за рад измени са 65%  на 75% основне плате, како би се запослени у државним органима у остваривању овог права приближили запосленима у МУП-у, који ово право остварују у износу од 85%. Представница Министарства финансија је указала да је МФ против овог захтева, имајући у виду да ће бити огромни финансијски ефекти, као и да ће други запослени у јавном сектору тражити измену својих колективних уговора у овом делу. Договорено је да представници Министарства финансија затражи од Управе за трезор податке о броју запослених који су користили боловање у 2019. години (због ситуације у вези са КОВИД-ом неће се узимати ови подаци из 2020. години). Уколико овај податак не буде могуће прибавити, договор је да се израчунају ови подаци на основу узорка (на пример: затражити податке од 3-4 органа, па ако више од 5% користи ово право у току годину дана, овај податак пројектује на остале органе државне управе и израчуна финансијски ефакат у односу просечну основну плату у органима државне управе).
У вези члана 34. ПКУпредлог СОПОС је да се проценат за минули рад са 0,4 повећа на 0,5% за сваку годину у радном односу, и то без обзира на послодавца претходника, што подразумева и проширење овог права, с обзиром да се сада према важећим одредбама остварује само за рад у државним органима и органима АП и ЈЛС. С тим у вези, указано је да ће и код ове измене бити огромни финансијским ефекти и да ће их бити јако тешко израчунати. Прва процена би требало да се односи на увећање процента, а друга процена би требало да се односи проширење права на цео радни стаж. Договор је да Министарство финансија провери податке о уштедама у буџету које су остварене по питању минулог рада 2015. године. У погледу обухвата права синдикати су се изјаснили да је прихватљива могућност да се обухвати радни однос у јавном сектору, а да проценат остане 0,4%.
У току расправе око предлога за измене члана 34. ПКУ, представници синдиката су изнели заједнички став да ако представници Владе РС прихвате предлог да се дефинише износ за топли оброк и регрес за коришћење годишњег одмора у одговарајућем износу, одустају одзахтева за повећање осталих права у ПКУ.
У вези члана 35. разматран је предлог СОПОС-а да се уместо постојећег става 4. дода нови став који би предвиђао да се проценат од укупног износа средстава за плате намењен за остварене резултате рада намештеника утврђује у висини од 1% месечног платног фонда запослених (државних службеника и намештеника) за месец који претходи месецу за који се исплаћује плата у коју се укључује додатак за остварене резултате рада намештеника. Представница Синдиката правосуђа је указала да положај намештеника јако лош, да је у циљу побољшања њиховог положаја боље изменити коефицијенте за обрачун плате, као и да се повећањем износа намештеничке награде неће у суштини побољшати њихов положај јер не добијају сви намештеници ову награду сваки месец, али је истакла да ће подржати сваку измену која иде у правцу побољшања положаја намештеника. Представници Владе су указали да је Законом о буџету предвиђено да се намештеничке награде утврђују у односу на месечни платни фонд намештеника (чл.11.), те би у односу на достављени предлог било потребно мењати Закон о буџету. Ово би било системско решење,док би се у ПКУ могли прописати критеријуме за доделу ове награде, како остваривање овог права не би зависило од воље руководилаца.На основу податка који је изнела представница МФ маса средстава за плате намештеника износи око 260 милиона динара на месечном нивоу (бруто 2), а за финансијске ефекте увећања намештеничке награде потребно да се утврди укупна маса средстава за плате за државне службенике и намештенике на годишњем нивоу, док би  финансијски ефекат у случају предлога да се повећају коефицијенти (за око 30%) на годишњем нивоу износили нешто више од једне милијарде динара. Договорено је да представница Министарства финансија достави финансијске ефекте везане за предлог измена који се односи на намештеничке награде. У вези измене коефицијента за плате намештеника поново је указано да је потребно да се мења Закон о платама државних службеника и намештеника. Такође,поводом захтева за измене коефицијената треба прво израчунати колики би били финансијски ефекти.
У погледу члана 38. ПКУ разматран је предлог СОПОС-а који подразумева да се  у ставу 5. прецизира која су то радна места намештеника који обављају послове веће сложености од послова свог радног места. Представница МДУЛС-а је указала да је потребно унапредити примену овог члана а да не треба у одредби наводити која су то радна места, посебно што се може десити да се нека радна места изоставе, те да је потребно да Одбор за праћење примене ПКУ заузме ставпо овом питању. 
Представница Синдиката правосуђа је указала да је боље прописати нови додатак- додатак за дежурство, што би допринело побољшању положаја намештеника који се одазову на позив из приправности. Представница Министарства правдеистакла једа се намештеницима исплаћује и додатак за додатно оптерећење на раду и додатак за прековремни рад.Представница Синдиката правосуђа је указала да то није случај у свим судовима и да зависи од председника суда, па је због тога предложила да се уведе нови додатак за дежурство. Предложено је да се у члану 38. дода нови став 6. који би прописао да додатак за додатно оптерећење на раду искључује додатак за прековремени рад, осим запосленом из става 5. Овог члана које је за време приправности (прековремени рад) позвано да изврши послове веће сложености од послова свог  радног места. Наведени предлог је потребно додатно размотири, као и да Министарство правде достави податке о броју ових запослених.
У вези предлога новог члана 44а, који је предложио Синдикат управе Србије, представница овог синдиката је указала да је основ за ову накнаду члан 23. ПКУ-а који предвиђа да се средства за  превенцију радне  инвалидности и рекреативни одмор запослених обезбеђују у буџетуРепублике Србије, као и да ово право остварују запослени у ЈЛС у складу са ПКУ-ом. Представница МДУЛС-а је истакла да државни органи немају изворне приходе као ЈЛС, као да из предложене одредбе није јасно на који начин би се остваривало ово право и истакла да овај предлог у ствари подсећа на неку врсту фонда солидарности, па је потребно прецизирати који су критеријеријуми за остваривање овог права и колики би били финансијски ефекти. С тим у вези договорили су да се члан преформулише од стране Синдиката Управе и да се да образложење за спровођење овог члана.
На крају састанка договорено је да ће о термину наредног састанка сви учесници бити благовремено обавештени. 


Записник сачињен17.јуна 2021. године, 
у Министарству државне управе и локалне самоуправе


